b'\n_START_ARTICLE_\nGesti\xc3\xb3 de contingut empresarial\n_START_PARAGRAPH_\nLa gesti\xc3\xb3 de contingut empresarial o ECM (de l\'angl\xc3\xa8s Enterprise Content Management) \xc3\xa9s un conjunt de tecnologies amb la finalitat de capturar, emmagatzemar, preservar i processar continguts i documents relacionats amb els processos organitzatius. Les eines i estrat\xc3\xa8gies ECM permeten la gesti\xc3\xb3 de la informaci\xc3\xb3 no estructurada d\'una organitzaci\xc3\xb3.\n_START_SECTION_\nDefinici\xc3\xb3\n_START_PARAGRAPH_\nEl terme va ser definit l\'any 2000 per l\'AIIM (Associaci\xc3\xb3 Internacional per la Gesti\xc3\xb3 d\'Informaci\xc3\xb3 i Imatges), associaci\xc3\xb3 mundial de les empreses de gesti\xc3\xb3 de continguts. L\'AIIM ha anat redefinint el terme ECM diverses vegades per aix\xc3\xad reflectir la creixent import\xc3\xa0ncia sobre la gesti\xc3\xb3 d\'informaci\xc3\xb3 empresarial.\n_START_SECTION_\nFinals del 2005\n_START_PARAGRAPH_\nLa gesti\xc3\xb3 de continguts empresarials s\xc3\xb3n les tecnologies utilitzades per capturar, gestionar, emmagatzemar, preservar i lliurar continguts i documents relacionats amb els processos de l\'organitzaci\xc3\xb3.\n_START_SECTION_\nPrincipis del 2006\n_START_PARAGRAPH_\nLa gesti\xc3\xb3 de continguts empresarials s\xc3\xb3n les tecnologies utilitzades per capturar, gestionar, emmagatzemar, preservar i lliurar continguts i documents relacionats amb els processos de l\'organitzaci\xc3\xb3._NEWLINE_Les eines i estrat\xc3\xa8gies de l\'ECM permeten la gesti\xc3\xb3 en una organitzaci\xc3\xb3 de la informaci\xc3\xb3 no estructurada, all\xc3\xa0 on es trobi aquesta informaci\xc3\xb3.\n_START_SECTION_\nA principis del 2008\n_START_PARAGRAPH_\nLa gesti\xc3\xb3 de continguts empresarials s\xc3\xb3n les tecnologies utilitzades per capturar, gestionar, emmagatzemar, preservar i lliurar continguts i documents relacionats amb els processos organitzatius. Les eines i estrat\xc3\xa8gies de l\'ECM permeten la gesti\xc3\xb3 en una organitzaci\xc3\xb3 de la informaci\xc3\xb3 no estructurada, all\xc3\xa0 on es trobi aquesta informaci\xc3\xb3.\n_START_SECTION_\nA principis del 2010\n_START_PARAGRAPH_\nLa gesti\xc3\xb3 de continguts empresarials s\xc3\xb3n totes les estrat\xc3\xa8gies, m\xc3\xa8todes i eines utilitzades per capturar, gestionar, emmagatzemar, preservar i lliurar continguts i documents relacionats amb els processos organitzatius. L\'ECM abasta la gesti\xc3\xb3 de la informaci\xc3\xb3 en tot l\'\xc3\xa0mbit de l\'empresa, ja sigui que la informaci\xc3\xb3 es presenti en forma de document en paper, un arxiu electr\xc3\xb2nic, un flux d\'impressi\xc3\xb3 d\'una base de dades o fins i tot un correu electr\xc3\xb2nic._NEWLINE_La darrera definici\xc3\xb3 abasta totes les \xc3\xa0rees que tradicionalment han estat abordades per la gesti\xc3\xb3 de documents i els sistemes de gesti\xc3\xb3 documental. Tamb\xc3\xa9 compr\xc3\xa8n la conversi\xc3\xb3 de dades entre diferents formats, incloent-hi el paper i el microfilm._NEWLINE_ECM \xc3\xa9s un terme general que engloba la gesti\xc3\xb3 de documents, de continguts web, cerques, col\xc2\xb7laboraci\xc3\xb3, gesti\xc3\xb3 de registres, gesti\xc3\xb3 d\'actius digitals o DAM (de l\'angl\xc3\xa8s Digital Asset Management), de fluxos de treball, captura i digitalitzaci\xc3\xb3. ECM es centra principalment en la gesti\xc3\xb3 del cicle de vida de la informaci\xc3\xb3, des de la publicaci\xc3\xb3 inicial o creaci\xc3\xb3, del seu arxivatge, i finalment, de l\'eliminaci\xc3\xb3._NEWLINE_Les aplicacions ECM es lliuren en tres modalitats: en les instal\xc2\xb7lacions (on-premise), programari com a servei o SaaS (de l\'angl\xc3\xa8s software as a service, la informaci\xc3\xb3 s\'emmagatzema en el sistema del fabricant), o una soluci\xc3\xb3 h\xc3\xadbrida integrada per ambd\xc3\xb3s, components instal\xc2\xb7lats i components SaaS._NEWLINE_ECM t\xc3\xa9 com a objectiu facilitar la gesti\xc3\xb3 de la informaci\xc3\xb3 corporativa, simplificant l\'emmagatzematge, la seguretat, el control de versions, l\'encaminament de processos i la retenci\xc3\xb3. Els beneficis de la seva utilitzaci\xc3\xb3 en una organitzaci\xc3\xb3 inclouen la millora de l\'efici\xc3\xa8ncia, un millor control i la reducci\xc3\xb3 de costos.\n_START_SECTION_\nComponents\n_START_PARAGRAPH_\nEls ECM combinen components que poden ser utilitzats com a sistemes aut\xc3\xb2noms dintre d\'una sistema global empresarial._NEWLINE_S\'han definit 5 components i tecnologies en els quals consta un ECM: la captura, la gesti\xc3\xb3, l\'emmagatzematge, la preservaci\xc3\xb3 i el lliurament.\n_START_SECTION_\nCaptura\n_START_PARAGRAPH_\nLa captura implica la incorporaci\xc3\xb3 a trav\xc3\xa9s de la conversi\xc3\xb3 de documents en formats f\xc3\xadsics mitjan\xc3\xa7ant la digitalitzaci\xc3\xb3 o la recol\xc2\xb7lecci\xc3\xb3 de documents electr\xc3\xb2nics per donar-los una estructura que permeti la seva gesti\xc3\xb3. Les tecnologies de captura tamb\xc3\xa9 inclouen la generaci\xc3\xb3 de metadades per a descriure les caracter\xc3\xadstiques dels documents i aix\xc3\xad facilitar la seva recuperaci\xc3\xb3 a trav\xc3\xa9s dels cercadors.\n_START_SECTION_\nEmmagatzematge\n_START_PARAGRAPH_\nEls components d\'emmagatzematge guarden informaci\xc3\xb3 no rellevant o b\xc3\xa9 que s\'est\xc3\xa0 preparant o est\xc3\xa0 preparada per a ser preservada. Encara que s\'utilitzin mitjans que permetin la conservaci\xc3\xb3 final, aquests es segueixen considerant separats del component de preservaci\xc3\xb3._NEWLINE_Es poden dividir en 3 categories: els repositoris com a llocs d\'emmagatzematge; els serveis d\'arxiu com a components d\'administraci\xc3\xb3 dels repositoris; i les tecnologies d\'emmagatzematge.\n_START_SECTION_\nPreservaci\xc3\xb3\n_START_PARAGRAPH_\nLa preservaci\xc3\xb3 implica l\'emmagatzematge a llarg termini, garantint la seguretat i la invariabilitat de la informaci\xc3\xb3. D\'aquesta caracter\xc3\xadstica normalment se n\'encarrega el component de gesti\xc3\xb3 documental de l\'ECM, molts dels quals estan dissenyats per a complir est\xc3\xa0ndards i normes industrials._NEWLINE_Els arxius electr\xc3\xb2nics, tot i ser un concepte relatiu als ECM, ofereixen funcionalitats m\xc3\xa9s \xc3\xa0mplies que els components de preservaci\xc3\xb3 dels ECM. Aquests sistemes normalment consisteixen en la combinaci\xc3\xb3 de programaris d\'administraci\xc3\xb3 com els de gesti\xc3\xb3 documental, de gesti\xc3\xb3 de documents i d\'imatges, serveis d\'arxiu o sistemes de cerca i de subsistemes d\'emmagatzematge.\n_START_SECTION_\nLliurament\n_START_PARAGRAPH_\nEls components de lliurament de l\'ECM presenten la informaci\xc3\xb3 que es troba en els components de gesti\xc3\xb3, emmagatzematge i preservaci\xc3\xb3. Aquesta funcionalitat tamb\xc3\xa9 s\'anomena "sortida" ("output") i de vegades tamb\xc3\xa9 s\'acaba descrivint com a gesti\xc3\xb3 de la sortida._NEWLINE_Els components del lliurament es divideixen en 3 grups: tecnologies de la transformaci\xc3\xb3, tecnologies de la seguretat i la distribuci\xc3\xb3. Els sistemes de transformaci\xc3\xb3 i seguretat s\xc3\xb3n serveis considerats com a middleware, i haurien d\'estar disponibles a tota la resta de components de l\'ECM de forma transversal. Per a confeccionar la sortida calen dos funcions de principal import\xc3\xa0ncia: el disseny i la disposici\xc3\xb3, que aquests juntament amb les eines que permeten la publicaci\xc3\xb3 es pot representar la informaci\xc3\xb3 de forma que permeti la distribuci\xc3\xb3. _NEWLINE_Resumint, el lliurament s\'encarrega de donar informaci\xc3\xb3 als usuaris. La distribuci\xc3\xb3 segura, la col\xc2\xb7laboraci\xc3\xb3 i el control de versions prenen la iniciativa, i en molts casos, encara es poden trobar com a components aut\xc3\xb2noms, sense \xc3\xa9sser incorporats dintre de l\'ECM. Els diferents components del lliurament permeten donar informaci\xc3\xb3 als usuaris i a la vegada controlar la seva utilitzaci\xc3\xb3.'